CELEX: 62015CN0672
Language: el
Date: 2015-12-14 00:00:00
Title: Υπόθεση C-672/15: Αίτηση προδικαστικής αποφάσεως την οποία υπέβαλε το tribunal de grande instance de Perpignan (Γαλλία) στις 14 Δεκεμβρίου 2015 — Procureur de la République κατά Noria Distribution SARL

7.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 90/8
            
         Αίτηση προδικαστικής αποφάσεως την οποία υπέβαλε το tribunal de grande instance de Perpignan (Γαλλία) στις 14 Δεκεμβρίου 2015 — Procureur de la République κατά Noria Distribution SARL
   (Υπόθεση C-672/15)
   (2016/C 090/11)
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de grande instance de Perpignan
   
      Διάδικοι στην υπόθεση της κύριας δίκης
   
   
      Ασκών την ποινική δίωξη: Procureur de la République
   
      Κατηγορουμένη: Noria Distribution SARL
   
      Προδικαστικά ερωτήματα
   
   
               1)
            
            
               [Αντιτίθενται] η οδηγία 2002/46/EΚ (1) και [οι] κοινοτικές αρχές της ελεύθερης κυκλοφορίας των εμπορευμάτων [και] της αμοιβαίας αναγνωρίσεως στην εφαρμογή εθνικής νομοθετικής πράξης, όπως η απόφαση της 9ης Μαΐου 2006 η οποία απαγορεύει κάθε διαδικασία αμοιβαίας αναγνωρίσεως όσον αφορά τα συμπληρώματα διατροφής με βάση βιταμίνες και ανόργανα στοιχεία, τα οποία προέρχονται από άλλο κράτος μέλος, αποκλειομένης της εφαρμογής της απλοποιημένης διαδικασίας για τα νομίμως κυκλοφορούντα στο εμπόριο προϊόντα [παραλειπόμενα] [των οποίων οι αξίες υπερβαίνουν τα όρια που καθορίζει] η απόφαση της 9ης Μαΐου 2006;
            
         
               2)
            
            
               Επιτρέπει η οδηγία 2002/46/ΕΚ, μεταξύ άλλων το άρθρο 5, αλλά και οι αρχές που διατυπώνονται από την κοινοτική νομολογία περί των διατάξεων σχετικά με την ελεύθερη κυκλοφορία των εμπορευμάτων τον καθορισμό των ανώτατων ημερήσιων δόσεων σε βιταμίνες και ανόργανα στοιχεία αναλόγως των συνιστώμενων ημερησίων δόσεων κάνοντας δεκτή αξία ίση προς το τριπλάσιο των συνιστώμενων ημερησίων δόσεων για τις θρεπτικές ουσίες με τους λιγότερους κινδύνους, αξία ίση προς τις συνιστώμενες ημερήσιες δόσεις για τις θρεπτικές ουσίες που ενέχουν κίνδυνο υπερβάσεως του ανώτατου ορίου ασφαλείας, και αξία κατώτερη των συνιστώμενων ημερησίων δόσεων αν όχι [μηδενική] για τις θρεπτικές ουσίες που ενέχουν τους περισσότερους κινδύνους;
            
         
               3)
            
            
               Επιτρέπουν η οδηγία 2002/46/ΕΚ, αλλά και οι αρχές που διατυπώνονται από την κοινοτική νομολογία περί των διατάξεων σχετικά με την ελεύθερη κυκλοφορία των εμπορευμάτων τον καθορισμό των δόσεων [σε] σχέση μόνον με τις εθνικές επιστημονικές γνώμες ενώ πρόσφατες διεθνείς επιστημονικές γνώμες [καταλήγουν σε] ανώτερες δόσεις υπό παρόμοιες συνθήκες χρήσεως;
            
         
      (1)  Οδηγία 2002/46/ΕΚ του Ευρωπαϊκού Κοινοβουλίου και του Συμβουλίου, της 10ης Ιουνίου 2002, για την προσέγγιση των νομοθεσιών των κρατών μελών περί των συμπληρωμάτων διατροφής (ΕΕ L 183, σ. 51).